तोमर के साथ आए वकील भानुप्रताप सिंह के मुताबिक इनकी अपील की सुनवाई करते हुए पटना हाईकोर्ट ने भागलपुर विश्वविद्यालय के कुलसचिव को इसके लिए अधिकृत किया है और सुनवाई तीन महीने में पूरी कर इनकी सफाई में दी गई दलील को अपनी टिप्पणी के साथ पेश करने का आदेश कुलसचिव को दिया है। कुलसचिव अशोक कुमार झा ने कहाकि बिहार सरकार का प्रशासनिक अधिकारी होने के नाते यह जिम्मेवारी हाईकोर्ट ने सौंपी है। तोमर की मेरे सामने पेशी एक तरह से कोर्ट की कार्रवाई का हिस्सा है। इस वजह से इस सिलसिले में कुछ भी बताने से इंकार किया। वहां तोमर के साथ मौजूद वकीलों में उमेश पांडे, विकास कुमार पांडे, भानुप्रताप सिंह और दिल्ली से आए एक वकील थे। हाईकोर्ट के आदेश से सशरीर पेश हो उन्होंने कानूनी प्रक्रिया पूरी की । एक घंटे करीब विश्वविद्यालय में रुकने के बाद सड़क मार्ग से पटना और फिर वहां से दिल्ली के लिए रवाना हो गए।